CELEX: 22012D0138
Language: hr
Date: 2012-07-13 00:00:00
Title: Odluka Zajedničkog odbora EGP-a br. 138/2012 od 13. srpnja 2012. o izmjeni Priloga XX. (Okoliš) Sporazumu o EGP-u

11/Sv. 112
            
            
               HR
            
            
               Službeni list Europske unije
            
            
               256
            
         22012D0138
   
               L 309/20
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 138/2012
   od 13. srpnja 2012.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 117/2012 od 15. lipnja 2012. (1).
            
         
               (2)
            
            
               Uredbu Vijeća (EU) br. 333/2011 od 31. ožujka 2011. o uspostavi kriterija za određivanje trenutka kada određene vrste otpadnog metala prestaju biti otpad u skladu s Direktivom 2008/98/EZ Europskog parlamenta i Vijeća (2) treba unijeti u Sporazum,
            
         DONIO JE OVU ODLUKU:
   Članak 1.
   Iza točke 32.ff (Direktiva 2008/98/EZ Europskog parlamenta i Vijeća) Priloga XX. Sporazumu umeće se sljedeća točka:
   
               „32.ffa
            
            
               
                  32011 R 0333: Uredba Vijeća (EU) br. 333/2011 od 31. ožujka 2011. o uspostavi kriterija za određivanje trenutka kada određene vrste otpadnog metala prestaju biti otpad u skladu s Direktivom 2008/98/EZ Europskog parlamenta i Vijeća (SL L 94, 8.4.2011., str. 2.).
               Odredbe Uredbe, u smislu ovog Sporazuma, sadrže sljedeću prilagodbu:
               U članku 2. točki (e) i u točki 6. Izjave o sukladnosti, kako je predviđeno u Prilogu III., riječi ‚ili područja država EFTA-e’ umeću se nakon riječi ‚carinsko područje Unije’.”
            
         Članak 2.
   Tekst Uredbe (EU) br. 333/2011 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 14. srpnja 2012. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3), ili na dan stupanja na snagu Odluke Zajedničkog odbora EGP-a br. 126/2012 od 13. srpnja 2012. (4), ili Odluke Zajedničkog odbora EGP-a br. 136/2012 od 13. srpnja 2012. (5), ovisno o datumu koji nastupi kasnije.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 40.
   
      (2)  SL L 94, 8.4.2011., str. 2.
   
      (3)  Ustavni zahtjevi nisu navedeni.
   
      (4)  SL L 309, 8.11.2012., str. 4.
   
      (5)  SL L 309, 8.11.2012., str. 17.